กรุงไทย-แอกซ่ามอบเงินช่วยญี่ปุ่น6 หมื่นบาท
กรุงไทย-แอกซ่า มอบเงินช่วยเหลือเหยื่อแผ่นดินไหวญี่ปุ่นกว่า 6 หมื่นบาท
21 เม.ย. 2554

กรุงไทย-แอกซ่า มอบเงินช่วยเหลือเหยื่อแผ่นดินไหวญี่ปุ่นกว่า 6 หมื่นบาท
นายไมค์ แพล็กซ์ตัน ประธานกรรมการบริหาร และนางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต  มอบเงินช่วยเหลือผู้ประสบภัยแผ่นดินไหวและคลื่นสึนามิในประเทศญี่ปุ่นจากผู้บริหารและพนักงาน จำนวน 61,781 บาท แก่ม.ร.ว. ปรียางค์ศรี วัฒนคุณ ผู้ช่วยเลขาธิการ ฝ่ายการจัดหารายได้ สภากาชาดไทย เพื่อส่งมอบเงินดังกล่าวไปช่วยผู้ประสบภัยญี่ปุ่น ณ สภากาชาดไทยถ.อังรีดูนังด์ เมื่อเร็วๆนี้        
ทั้งนี้ ทุกยอดเงินบริจาคโดยพนักงานแอกซ่า  กลุ่มแอกซ่าจะร่วมสมทบอีก 1 เท่าผ่านกาชาดสากล  นอกจากนี้ แอกซ่า ประเทศญี่ปุ่นได้จัดตั้งกองทุนพิเศษจำนวนเงิน 50 ล้านเยน เพื่อชุมชนผู้ประสบภัย และ ประกาศจัดตั้งกองทุนเงินบริจาคสู่ประเทศญี่ปุ่น 1 ล้านเหรียญสหรัฐ